
[bookmark: _Hlk129771843]VILNIAUS MIESTO SAVIVALDYBĖS VISUOMENĖS SVEIKATOS BIURO TURTO, INFORMACINIŲ TECHNOLOGIJŲ IR ĮSIGIJIMŲ SKYRIAUS
PATARĖJO PAREIGYBĖS APRAŠYMAS

I SKYRIUS
PAREIGYBĖ

1. Vilniaus miesto savivaldybės visuomenės sveikatos biuro (toliau – Biuras) Turto, informacinių technologijų ir įsigijimų skyriaus  (toliau – Skyriaus) patarėjo (toliau – darbuotojas) pareigybė priskiriama specialistų grupei.
2.  Pareigybės lygis – A2.
3. Pareigybės pavaldumas – šias pareigas einantis darbuotojas yra tiesiogiai pavaldus Skyriaus vedėjui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:
[bookmark: part_9caa15e4eac649a4a69f12577c9a3dda]4.1. Turėti aukštąjį universitetinį išsilavinimą;
4.2. būti susipažinęs su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais valstybės turto valdymą, naudojimą, disponavimą;
4.3. turėti patirties turto valdymo srityje;
4.4. pagal kompetenciją mokėti analizuoti ir vertinti teisės aktų, susijusių su turto valdymu, naudojimu ir disponavimu juo, projektus;
4.5. sklandžiai reikšti mintis raštu ir žodžiu, išmanyti teisės aktų ir kitų dokumentų rengimo taisykles, mokėti dirbti kompiuteriu MS Office programiniu paketu, interneto naršyklėmis;
4.6. mokėti kaupti, sisteminti informaciją, rengti išvadas, pagal kompetenciją priimti sprendimus, gebėti savarankiškai rinktis darbo metodus, analitiškai vertinti ir apibendrinti problemas.

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas atlieka šias funkcijas: 
5.1. nagrinėja ir rengia teisės aktų dėl turto perdavimo valdyti, naudoti ir disponuoti juo patikėjimo teise ar panaudos pagrindais projektus;
5.2. rengia turto panaudos ir nuomos sutarčių perdavimo-priėmimo aktų projektus, susitarimus ir kitus su turtu susijusius dokumentus;
5.3. prisideda organizuojant tinkamas Biuro darbuotojų darbo sąlygas, darbo vietų įrengimą ir aprūpinimą darbo priemonėmis;
5.4. koordinuoja, kaip užtikrinami Biuro patalpų  priešgaisrinės saugos, patalpų apsaugos bei inžinerinių sistemų eksploatacijos reikalavimai;
5.5. nagrinėja ir rengia raštus, susijusius su valstybės turto draudimu, panauda, nuoma, perdavimu bei priėmimu ir pan., atsakymus į sveikatos priežiūros įstaigų, organizacijų, kitų institucijų ir gyventojų raštus ir skundus, tikrina pateiktų peržiūrėti dokumentų turto valdymo ir disponavimo klausimais pagrįstumą;
5.6. dalyvauja Biuro ir kitų valstybės institucijų sudarytų darbo grupių bei komisijų darbe rengiant teisės aktų turto valdymo klausimais projektus;
5.7. teikia siūlymus ir pataria Skyriaus vedėjui dėl turto valdymo, naudojimo bei disponavimo juo klausimų ir skyriaus veiklos gerinimo;
5.8. analizuoja, kaip Biure valdomas, naudojamas ir disponuojamas turtas, teikia pasiūlymus Skyriaus vedėjui dėl efektyvesnio turto naudojimo;
5.9. atstovauja Skyriui įvairiuose susitikimuose ir derybose su kitais biurais, tiekėjais ar kitomis institucijomis;
5.10. kaupia, sistemina, apibendrina informaciją ir rengia išvadas turto naudojimo klausimais bei užtikrina Skyriaus dokumentacijos tinkamą valdymą (saugumą, tvarkymą), panaudojant dokumentų valdymo sistemą;
5.11. konsultuoja Biuro darbuotojus turto naudojimo klausimais;
5.12. dalyvauja organizuojant Biuro turto  tinkamą naudojimą, apsaugą, išdavimą ir nurašymą;
5.13. rengia ir įgyvendina turto valdymo ir priežiūros strategijas bei procedūras, užtikrinant, kad turtas būtų naudojamas efektyviai ir pagal paskirtį.
5.14. teikia rekomendacijas dėl Biuro infrastruktūros, įrangos atnaujinimo, IT sistemų modernizavimo ir kitų strateginių sprendimų;
5.15. padeda Skyriaus vedėjui rengti ir įgyvendinti skyriaus strateginius tikslus bei veiklos planus.
5.16. Skyriaus vedėjo nebuvimo darbe dėl ligos ar komandiruotės metu, pavaduoja Skyriaus vedėją, tai yra vadovauja skyriui, organizuoja, koordinuoja ir kontroliuoja Skyriaus veiklą, įgyvendinant Skyriui pavestas funkcijas bei atsako už tinkamą skyriaus funkcijų vykdymą. Skyriaus vedėjo pavedimu pavaduoja kitus skyriaus darbuotojus.
5.17. vykdo ir kitus su Biuro funkcijomis susijusius nenuolatinio pobūdžio pavedimus, kad būtų pasiekti Biuro tikslai.
_______________________

